open-index/open-wikipedia-markdown huggingface dataset:
Список на делегати од АСНОМ пратеници за АВНОЈ

Првото заседание на АСНОМ е одржано на 2 август 1944 година во манастирот Свети Прохор Пчински. Избрани биле делегати од АСНОМ како пратеници за АВНОЈ. Биле избрани вкупно 47 делегати, од кои седум се претставници за Президиумот на АВНОЈ. 
мини|Список на делегати испратени од АСНОМ во АВНОЈ, прва страница
мини|Список на делегати испратени од АСНОМ во АВНОЈ, втора страница

## Списокот на делегати
Делегатите избрани на АСНОМ како пратеници за АВНОЈ, со реден број како во оригиналниот документ, со наведени населени места на делегирање:

# Тодор Пецов Циповски, работник, Тетово
# Јордан Блажевски, инж. агр., Тетово
# Чедо Филиповски, работник, Гостивар
# Владимир Полежиноски, д-р, правник, Кичево
# Злате Тренески, земјоделец, Кичево
# Кемал Аголи, судија, Дебар
# Владо Малески, чиновник, Струга
# Петре Пирузе, адвокат, Охрид
# Лазар Гиновски, земјоделец, Струга, Белчишта
# Цветко Узуновски, работник, Ресен
# Наум Веслиевски, заменик командант на III -та бригада, Ресен
# Наум Наумовски, работник, политички комесар на II-та бригада, Крушево
# Тома Кутурец, приватен чиновник, Крушево
# Методие Андонов - Ченто, трговец, Прилеп
# Бане Андреев - Ронката, политички комесар на Главниот штаб, Велес
# Панко Брашнаров, учител, Велес
# Никола Минчев, учител, Кавадарци
# Лазо Калајџиев, работник, заменик командант на II -та бригада, Неготино
# Ристо Балајцалиев, приватен чиновник, Гевгелија
# Олга Петрушева, домаќинка, Дојран
# Епаминонда поп Андонов, професор, Струмица
# Благое Минов, работник, Струмица
# Михаил Апостолски, генерал-мајор, командант на НОВ и ПОМ, Штип
# Кирил Григоров, адвокат, Штип
# Страхил Бајовски, учител, Берово
# Никола Иванов Вражалски, кан. адвокат, Кочани
# Кирил Михајловски, учител, Виница
# Никола Мицев, д-р, ветеринарен лекар, Кратово
# Трајко Николов, студент, Крива Паланка
# Мара Нацева, работничка, Куманово
# Лазо Сокол, инж. начал. на отд. при обл.стоп. камара, Скопје од Куманово
# Венко Марковски, поет, Скопје
# Петар Богданов - Кочко, музиколог, Скопје
# Тодор Стојанов Звездин, активен судски потполковник во Кралството Југославија, Скопје
# Тихомир Милошевски, поручник од југословенска војска, командант на III-та македонска бригада, с. Битуше, Галичко
# Димитар Влахов, публицист, Кукуш
# Борко Темелков, работник, Прилеп
# Лилјана Чаловска, студентка, Битола
# Киро Миловски, д-р, ветеринарен лекар, Битола
# Вангел Чукаловски, активен капетан на бившата југословенска војска, командант на I-та бригада, Битола

## Претставници за Президиумот на АВНОЈ

# Димитар Влахов, публицист, Кукуш
# Методие Андонов - Ченто, трговец, Прилеп
# Михаил Апостолски, генерал-мајор, командант на НОВ и ПОМ, Штип
# Лазо Кулишев, работник, Св. Николе
# Бане Андреев - Ронката, политички комесар на Главниот штаб, Велес
# Венко Марковски, поет, Скопје
# Мара Нацева, работничка, Куманово

## Наводи

Категорија:АСНОМ
Хрисант Цариградски

**Хрисант** (25 февруари 1768 - 10 септември 1834) — македонски свештеник на Цариградската патријаршија и вселенски патријарх од 1824 до 1826 година.

## Животопис
Роден во февруари 1768 гoдина во Долно Граматиково, Воденско. Посетувал грчко училиште во Воден, па заминал за Кожани, каде учел кај Амфилохјиас Параскевас. Подоцна прешол во Негуш и изучувал филозофија и математика кај познатиот учител Анастасиос Камбитис, а на крајм кај солунскиот учен Јонас Спармиотис.

По образованието, станал кесариски митрополит. На 5 февруари 1799 г. е избран за берски митрополит уи останал на катедрата сè до 1811 г. Владикувајќи во Бер, направил заложби за развојот на просветната дејност во епархијата. Членувал и во Светиот синод во Цариград. Во 1806 г. го уредил и објавил второто издание на житието на Свети Антониј Нови Берски.
лево|мини|Житието на Свети Антониј Нови Берски, 1806.
На 13 јули 1811 г. станал серски митрополит и членувал во друштвото „Филики етерија“. На 9 септември 1824 г. е избран за цариградски патријарх по симнувањето на неговиот претходник Антим III. На престолот останува две години, и потоа е симнат од османлиската власт.

Починал во 1834 г. в манастирот „Христос Спасителот“ на Принцовиот Остров (Бујукада) кај Цариград.

## Чествување
Во 1997 г. в Долно Граматиково е подигната статуа на Хрисант, а почнувајќи од 2000 г. во негова чест во селото се приредува годишен фестивал „Хрисантија“.

## Поврзано
* Гркомани

## Наводи

Категорија:Вселенски патријарси
Категорија:Луѓе од Граматиково
Категорија:Македонски свештеници
Категорија:Починати во 1834 година
Категорија:Починати во Истанбул
Гаврил IV Цариградски

**Гаврил IV Цариградски** — вселенски патријарх во периодот од 1780 до 1785 година. По потекло бил од Смирна од богато аристократско семејство. Тој бил епископ во Кунда а подоцна епископ во Јанина сè до април 1771 година кога станал митрополит во Патра. Тој бил доследен следбеник на црковниот ред и закони.

Во 1780 година бил избран за патријарх. За време на начелствувањето го издигнал Анастасиј Париј, кој го разрешил спорот поврзан со коливата и панихидата. Во 1784 година гi објавил обредите на Света Гора..
Починал на 29 јуни 1785 година и бил погребан во истиот гроб со неговиот претходник во дворот на црквата на Арханѓелите.

## Наводи

## Извори
* Ecumenical Patriarchate 
* Metropolis of Patras: "The Ecumenical Patriarch and Patra", article history Kostas N. Triantafyllou the newspaper "Peloponnese" (19/10 / 2000)

Категорија:Вселенски патријарси
Категорија:Починати во 1785 година
Прокопиј Цариградски

**Прокопиј Цариградски** — Вселенски патријарх кој начествувал во периодот од 1785 година до 1789 година.

## Животопис

Роден е во Алагонија Каламата во Месинија во 1734 година. На возраст од 12 години заминал по стапките на постариот брат Неофит, кој му помогнал да го заврши основното образование. Подоцна се стекнал со титулата ѓакони кога тој починал во 1759 година го наследил Прокопиј на барање на жителите во митрополијата.

Останал во оваа диоцеза единаесет години сè до 1770 година кога бил повикан да служи во црквата во Смирна, која успеал да ја доведе во ред, по нередите кои ги предизвикал неговиот претходник Калиник. Прокопиј станал ѓакон и канцелар на митрополитот, и подоцна маченик Григориј V. Во тој период биле изградени многу храмови но не успел да добие дозвола да се обнови црквата Аја Фотини.

Во периодот од 1780 до 1782 година Прокопиј бил член на синодот на Вселенската патријаршија и живеел во Истанбул.

На 29 јуни 1785 година тој бил избран за Вселенски патријарх. Тој бил аскет, скромен и работлив. Се справил со административните и финансиските прашања во патријахатот, обидувајќи да го ограничи надворешното влијание во верските работи. Па така дошло до судир со владетелот на Молдавија,Александр II Маврокордат, поради изборот на митрополитот на Молдавија епископот Лав.

Во 1787 година била втората руско-турска војна и султанот го приморал да ги искритикува сите востанички движења, и да собере дополнителни даноци и ќивотни материјали за да се зајакнат османските војски. Овие постапки предизвикале негативни дејства и создале бројни непријатели. Со указ на султанот Селим III бил приморан да се повлече на 30 април 1789 година и бил протеран во големиот манастир на Света Гора.

Во 1797 година се вратил во својот роден град. Таму живеел во ќелија во близина на цркавата Св. Никола Сицовашки. Прокопиј најверојатно починал во 1803 година а според друга верзија во 1814 година и бил закопан во близина на црквата. Подоцна неговите останки биле префрлени во манастирот Мардаки.

## Извори
* [Http://www.ec-patr.org/list/index.php?lang=gr&id=279 Ecumenical Patriarchate] 
* Encyclopedia Papyrus-Larousse-Britannica, 2007, Vol. 43, pp.&nbsp;650
* [Http://asiaminor.ehw.gr/Forms/fLemmaBody.aspx?lemmaid=5939 Encyclopedia Hellenic]

Категорија:Вселенски патријарси
Категорија:Родени во 1734 година
Категорија:Починати во 1803 година
Софрониј II Цариградски

**Софрониј II Цариградски** — Вселенски патријарх по потекло од Алеп, Сирија, началствувал во периодот од 1775 до 1780 година.

Бил епископ во Ерусалим и во 1771 година бил избран за Ерусалимски патријарх  како Софроиј V Ерусалимски.

Во 1775 година бил избран за Вселленски патријарх како Софрониј II Цариградски. За време на неговото начелствување, синодот во Цариград ја анатемисла коливата.

Тој бил образован и аскетски патријарх и бил особено заинтересиран за образованието и финасиите во патријаршијата. Починал на 19 октомври 1780 година и бил закопан во дворот на црквата Арханѓели.

## Наводи

## Извори
* Ecumenical Patriarchate 

Категорија:Вселенски патријарси
Категорија:Починати во 1780 година
Теодосиј II Цариградски

**Теодосиј II Цариградски** — Вселенски патријарх по потекло од Крит кој начелствува во периодот од 1769 до 1773 година.

## Животопис
Тој бил главен во црквата Св. Ѓеорѓи во Цариград. Подоцна бил избран за епископ во Херсовои Света Гора, а во 1767 година станал еписко во Солун.  Бил избран за Вселенски патријарх на 11 април 1769 година, во периодот кога христијаните биле прогонувани пшоради повлекувањето на руските сили кои помогнале по барање на претходниот патријарх Серафим II и останатото свештенство. Теодосиј дејствувал за да ги спаси манастирите во Света Гора од рушење, ги ослободил заробеницците, ги зајакнал училиштата и манастирите и заедно со Ерусалимскиот патријарх, успеале да ја зачуваат православната власт над  managed to keep the Светата земја. Конечно се обидел да направи компромис, по однос на прашањето поврзано со коливата на Света Гора.

Бил приморан да се повлече на 16 ноември  1773 година, по дејствата на митрополитот во Бурса Мелетиј. Се повлекол во манастирот Камариотиса во Халки. Во 1776 година откако целосно го изгубил видот се вратил во Цариград каде останал до својата смрт.

## Наводи

## Извори
* Ecumenical Patriarchate 

## Литература
* Dennis D. Valais, Thessaloniki Metropolitan Theodosius II (1762-1769), Scientific Annals of the Faculty of Theology, New Series, Department of Theology, Honorary Tribute to Professor Emeritus John Chr. Tarnanidis 17 (2007-8), p.&nbsp;15-46

Категорија:Вселенски патријарси
Мелетиј II Цариградски

**Мелетиј II Цариградски** — Вселенски патријарх роден во Бозкада начествувал во периодот од 1768 до 1769 година.

Во периодот од 1750 до 1768 година тој бил архиепископ во Лариса по што бил избран за Вселенски патријарх. За време на бунтот во 1769 година бил тргнат од престолот и бил протеран во Митилена. Во 1775 година со дозвола на султанот Мустафа III се вратил во Бозкада и во 1777 година во Цариград, каде починал безимотен.

## Наводи

## Извори
* Ecumenical Patriarchate
* Encyclopedia Papyrus-Larousse-Britannica, 2007, Vol. 35, pp.&nbsp;419

Категорија:Вселенски патријарси
Самуил Цариградски

**Самуил Цариградски** — вселенски патријарх во два наврати во периодите од 1763 до 1768 година и од 1773 до 1774 година.

Се образувал во Големото училиште. Во младоста бил ѓакон а подоцна архиѓакон на Вселенскиот патријарх Пајсиј II. Во 1731 година бил избран за митрополит на Дурсу и на 24 мај 1763 година вил избран за Вселенски патријарх иако бил во подоцнежна возраст за таа позиција.

За време на начелствувањето тој се обидел да ги среди финансиите на патријаршијата: намалувајќи ги трошоците, го намалил собирањето на наемнина на петпати годишно и ја укинал старата навика да се исплаќаат монасите и свештенството во намирници (животни, јајца, итн.). Го подобрил образованието и писменоста во патријаршијата. Во 1767 година ја укинал автокефалијата на архиепископот Печки и Охридски (чија јурисдикција била над големи области во Македонија, Епир, Тесалија, Албанија и Србија ) и ја ставил под власта на Цариградската патријаршија.

На социјално ниво го забранил „робувањето на жените“ и бил противник на чеизот и браковите од финасиска природа. Печатот на патријархатот го поделил на четири делови од кои три им биле дадени на епископите во синодот. На таков начин го намалил притисокот врз патријархот, кој сега ги делел одговорностите со синодот.

Радикалните дејства предизвикале реакции,поради кои бил приморан да се повлече на 5 ноември 1768 година. Бил протеран во манастир на Света Гора и во 1770 година успеал да ја измоли турската власт да му дозволи во својот роден град во Тарабија. По повлекувањето на патријархот Теодосиј II, соборот повторно го избрал Самуил за патријарх, против негова волја на 17 ноември 1773 година.

Втгорото начелствување траело една година. Во тој период се обидел да го разреши прашањето поврзано со „коливата“ спроведувајќи посилни мерки за разлика од неговиот претходник. На 24 декември 1774 повторно бил протеран на Света Гора  а подоцна во Халки, wкаде починал на 10 мај 1775 година. Погребан е во црквата Св. Никола во  Халки . Постојат гласини дека негова љубовница била Роксандра Караџа.

## Наводи

## Извори
* Ecumenical Patriarchate 

## Дополнителна литература
* "Samuel Chantzeris Byzantium (1700-1775). His contribution to the intellectual movement of the Nation in the 18th century. ", Ed. Person, Athens 2008.

Категорија:Вселенски патријарси
Категорија:Починати во 1775 година
Категорија:Луѓе од Истанбул
Категорија:Родени во 1700 година
Јоаникиј III Цариградски

**Јоаникиј III Цариградски** — пеќски архиепископ и српски патријарх во периодот од 1739 до 1746 година и вселенски патријарх од 1761 до 1763 година.

## Живот

Јаоникиј е роден околу 1700 година во влијателно византиско и фанариотско семејство Караџа. Тој станал ѓакон во служба на патријархот Пајсиј II и подоцна бил прогласен за протосинкел.

Со договорот од 1739 година во Белград со кој завршила Австро-Руската–Турска Војна (1735–39), Кралството Србија престанало да постои. Султанот го сменил просрпскиот Печки патријарх Арсениј IV и на негово место го поставил гркот Јоаникиј, кој ја имал титулата Печки архиепископ и српски патријарх. Претходниот патријарх се преселил на север во Хазбуршката монархија заедно со многу Срби, денес познати под името Втора српска преселба. Арсениј IV станал митрополит Карловски, одржувајќи ја врската со Србите кои останале во Отоманското Царство под јурисдикција на Јонаикиј. Јоаникиј бил Печки патријарх сè до 1746 година кога поради големите долгови од неговото луксузно живеење бил приморан да ја продаде титулата за да ги плати кредиторите.

По враќањето во Цариград, во септември 1747 година бил назначен за митрополит во Халкедон. На 26 март 1761 година бил избран за Вселенски патријарх, каде останал сè до 21 мај 1763 година кога бил заменет и прогонет на Света Гора.

Благодарение на поддршката на неговото семејство, Јоаникиј се вратил од прогон и се стекнал со одреден приход од манастирот на островот Халкиво близина на Цариград, wкаде починал во 1793 година.

## Наводи

Категорија:Родени во 1700 година
Категорија:Починати во 1793 година
Категорија:Вселенски патријарси
Џамија Бали Паша

**Џамија Бали Паша** () — џамија која се наоѓа во Истанбул, Турција.

## Местоположба

Џамијата се наоѓа во реонот на Фатих во Истанбул.

## Историја

Џамијата започнала да се гради во времето на османлискиот султан Бајазид II, од страна на неговиот визер Малкочоглу Бали Бег. Сепак, градбата била завршена од страна на неговата жена Хума Хатун поради неговата смрт во 1495 година.

Долго време се сметало дека џамијата била изградена во времето на Сулејман I од страна на неговиот главен архитект Мимар Синан, но според тврдењата, самата градба не одговарала на архитектонскиот стил од негово време, туку се претпоставува дека во негово време била само реновирена.

Џамијата била изградена од камен. Куполата на џамијата е висока 12 метри, која била уништена по големиот пожар во градот. Куполата повторно била изградена во 1935 година, додека внатрешноста била реновирена во следните години. Џамијата има едно минаре. Нејзиниот минбер бил изграден од Хуна хатун, додека заборавениот гроб на Бали Паша заедно со неговата сопруга се наоѓаат во дворот од џамијата.
 
## Наводи

 

Категорија:Џамии во Фатих
Категорија:Архитектура од 15 век
Неофит III Цариградски

**Неофит III** — грчки духовник и вселенски патријарх во 1636 и 1637 г.

Роден е најверојатно на островот Хиос. Служел како ираклиски митрополит, па во средината на 1636 г. е избран за вселенски патријарх. На 5 март 1637 г. се откажал од престолот поради неможноста да ајде начин да ги врати огромните долгови во кои била западната Цариградската патријаршија (100.000 гроша зајмени од Западот, Турци, Ерменци и Евреи).

Се повлекол во Новиот манастир на Хиос, каде и починал.

## Наводи

Категорија:Вселенски патријарси
Категорија:Луѓе од Хиос
Категорија:Грчки свештеници
Партениј I Цариградски

**Партениј I Цариградски** — Вселенски патријарх во периодот од 1639 до 1644 година. Партениј бил патријарх во период на постојани промени на местото цариооградски патријарх поради османлискиот сулатан.

## Спор со Никифор

Во спорот на Никифор Алексндриски, Партениј застанак на страната на хирархите на Синајската црква дозволувајќи им да изведуваат верски служби во Каиро кога никифор би во посета на Влашко. Откако Никифор се вратил во Александрија, со протест до Партениј предизвикал повлекување на дозволите. Сепак, тензиите околу ова прашање меѓу двете цркви продолжиле.

## Синоди
Во 1641 година Партениј го свикал синодот во Цариград, на кој присуѕствувале осум прелати и четири достоинственици на црквата. На овој синод би одобрен поимот поимот *[[пресуштествување]]*. Наредната година Партениј го свикал поважниот Јашки синод. Целта на овој синод да се спротивстави на одредени католички и протестански доктрински грешки кои се испреплетале во православната теологија и понудиле обемна православна изјава за вистинитоста на верата.

## Наводи

## Извори
*

Категорија:Вселенски патријарси
Категорија:Луѓе од Јанина
Категорија:Починати во 1646 година
Пајсиј I Цариградски

**Пајсиј I** (? - 1688) — грчки духовник и вселенски патријарх во 1652-1653 и 1654-1655 г.

Роден е на островот Лезбос. Служел како лариски митрополит, а во јули 1652 г. е избран за вселенски патријарх, наследувајќи го Атанасиј III. Во април 1653 г. службата му е прекината и прогонет е на островот Халки (Хејбелиада) кај Цариград. Во март 1654 г. повторно е устоличен, овојпат со поддршка од синодот на Руската црква, по проверката на свештеничките книги.

Симнат е во март 1655 г. и доделена му е прво кизилската, а потоа и ефеската митрополија. Починал на Халки околу 1688 г.

## Наводи

Категорија:Вселенски патријарси
Категорија:Луѓе од Лезбос
Категорија:Починати во 1688 година
Партениј II Цариградски

**Партениј II Цариградски** — Вселенски патријарх во два периоди од 1644 до 1646 година и од 1648 до 1651 година.

Категорија:Вселенски патријарси
Категорија:Починати во 1651 година
Категорија:Починати во Истанбул
Горан Михајловски

**Горан Михајловски** (р.  во ) — македонски новинар. Завршил на Студиите по новинарство на Универзитетот „Св. Кирил и Методиј“ во Скопје, и во 1989 година започнал да работи како новинар во дневниот весник Вечер. Во Вечер ги минал сите новинарски скалила, а задачата главен и одговорен уредник на весникот ја извршувал од 1998 до 2000 година. Потоа со група новинари го основал весникот Вест, чиј прв број излегол на 5 јули 2000&nbsp;година. Автор е на колумната „Сакам да кажам“, која непрекинато излегува од 12 јануари 1991 година секоја сабота. Колумната е отпечатена во четири книги, и има добиено пет награди, меѓу кои и „Златна бубамара“ за најчитана страница. По 15 години работа како главен уредник во Вест, Михајловски заминал поради одлука на издавачот да не му биде продолжен договорот.

Моментално, Михајловски е уредник на порталот „Сакам да кажам“.

## Наводи

## Надворешни врски
* Архива на колумните „Сакам да кажам“ 

Категорија:Живи луѓе
Категорија:Македонски новинари
Категорија:Луѓе од Битола
Серафим II Цариградски

**Серафим II Цариградски** — Вселенски патријарх во периодот од 1757 до 1761 година.

## Живот

Серафим II е роден во Делвина, јужна Албанија како дете на грчки родители кон крајот на  век. Пред да биде избран за Вселенски патријарх на 22 јули 1757 година тој бил митрополит во Пловдив.

Како патријарх во 1759 година тој го воведува постот на Свети Андреја на 30 ноември, и во 1760 година тој ај дал првата дозвола на Козма Аетолски да започне со мисинерска работа во селата во Тракија.

Во 1759 година го поканил Евгениј Бугарски да ги надгледува реформите во патријахалната академија и за време на неговото начелствување во академијата било под влијание на Серафимовите проруски идеали на Бугарски што придонело до приближување на Руското царство со Цариградската патријаршија.Како последица на ова Серафим II бил заменет на 26 март 1761 година и протеран на Света Гора, и бил заменет од отоманските власти со Јоаникиј III.

За време на Руско-турската војна 1768-1774 тој го поддржувал Руското царство и воспоставувањето на проруска православна држава на Балканот во 1769 година и ги поттикнувал грците да се бунтуваат против Турците. По неуспехот на востанието, во 1776 година се преселил во Украина, каде починал на 7 декември 1779 година. Погребан е во Марскиот манастир.

## Наводи

Категорија:Вселенски патријарси
Категорија:Починати во 1779 година
Категорија:Луѓе од Делвина
Дионисиј III Цариградски

**Дионисиј III Цариградски** (? - 1696) — грчки духовник и вселенски патријарх од 1662 до 1665 г.

## Животопис
Роден е на островот Андрос во семејството **Вардалис**, **Пардалис** или **Спанос** (Βαρδαλής, Παρδαλίς, Σπανός). Од 1652 до 1662 г. служел како лариски митрополит. Во 1659 г. ја презема и Пруската (Бурсенска) епархија по бесењето на митрополитот Гавриил Бурсенски на 30 април 1657 г.

Во 1662 г. е избран за вселенски патриајрх. По негова иницијатива, во 1663 г. Мануил Костурски ја основа Големата народна школа во Цариград, која потоа е прогласена за Патријаршиска академија. Се вклучува и во црковните спорови во Русија, предизвикани од промените на патријархот Никон.

На 21 октомври 1665 г. се повлекува од престолот и во 1666 г. ја возглавува Солунската епархија. Во 1669 г. оди во Ерусалим, а потоа се сместува на Света Гора. Таму ги обновува Големата Лавра и скитот „Света Ана“, каде потоа живее. Таму умира, и погребан е на 14 октомври 1696 г.

## Наводи

Категорија:Вселенски патријарси
Категорија:Грчки свештеници
Категорија:Луѓе од Андрос
Јоаникиј II Цариградски

**Јоаникиј II Цариградски** — Вселенски патријарх во четири наврати во периодот од 1646 до 1656 година.

## Живот

Јоаникиј по потекло бил од Линдос град на островот Родос. Тој бил назначен за митрополит на Ганос и Хора во 1624 година од страна на патријархот  Кирил I и во 1636 година тој станал митрополит на Ираклеа. Поддржан од молдавскиот војвода, Васил Лупу, бил избран како патријарх за првпат на 16 ноември 1646 година.

Низ  век било вообичаено поради интригите и кавгите во христијанската заедница и Светиот синод предизвикувал брзи промени и повторни поставувања на патријарси: од 1595 до 1695 имало шеесет и една промена и триесет и еден патријарх. Овие чести промени биле охрабрувани од страна на османските власти кој добивале парични средства за секое назначување. Јоаникиј исто така бил сменуван и назначуван неколкупати: бил разрешен на 28 октомври 1648 оа оивтирно поставен во јуни 1651 па сменет во јуни 1652, и повторно бил патријарх во периодот од април 1653 до март 1654и од март 1655 до јули 1656 година.

Во 1654 година бил затворен бидејќи бил главна причина за насобирачките долгови на патријархатот кон Високата порта. По последната промена во 1656 година, бил назначен за епископ на Кеа и Термија, каде се пензионирал и останал до својата смрт во 1659 или 1660 година.

Да ја засили својата позиција наспроти своите непријатели, тој побарал поддршка од Австрискиот цар и од Рим. Од оваа причина дозволил католички мисии по бреговите на Црното Море и Кикладите. Но сепак одбил да потпише католички  симбол на верата кога било побарано од страна на конгрегацијата за пропаганда на верата, зачувувајќи ја својата кревка позиција.

## Наводи

Категорија:Вселенски патријарси
Категорија:Починати во 1660 година
Категорија:Луѓе од Родос
Кирил III Цариградски

**Кирил III Цариградски** — Вселенски патријарх во два куси периоди во 1652 и 1654 година. По потекло бил од Ксанти, тој бил митрополит на Коринт (1628-1635), Пловдив и Велико Трново.

Категорија:Вселенски патријарси
Категорија:Луѓе од Ксанти
Герасим II Цариградски

**Герасим II** (? - 1689) — грчки духовник и вселенски патријарх од 1673 до 1674 г.

Станал свештеник уште во младоста, а потоа и митрополит на великотрновската и браилската епархија во Бугарија и Романија, кои тогаш биле под Цариградската патријаршија. На 11 август 1673 г. е избран за вселенски патријарх по иницијатива на сопругата на Големиот драгоман (преведувач) на Високата порта, Панајот Никузиј.

Во декември 1674 г. е симнат и назначен за хиосски митрополит. Во 1677 г. се обидел да се врати на престолот, но не успеал. Службувал андроски митрополит, но во 1678 г. функцијата му е одземена. Станал пароско-наксосски митрополит, каде се задржал до 1683 г., кога бил симнат по налог на патријархот Дионисиј IV.

По ова, побарал заштита од Венецијанците, кои во тоа време владееле со Егејот. Владиката Јосиф, кој го наслеил како пароско-наксоски митрополит, му го дал манастирот „Света Недела“ на островот Наксос, каде Герасим починал на 6 февруари 1689 г.

## Наводи

Категорија:Вселенски патријарси
Категорија:Грчки свештеници
Категорија:Луѓе од Хиос
Партениј III Цариградски

**Партениј III Цариградски** — Вселенски патријарх во периодот 1656–1657. Во 1657 година бил обвинет за предавство од страна на султанот и обесен, откако одбил да се откаже од христијанството. Па затоа се смета *[[Новомаченик|Ново]] [[Великомаченик]] Партениј III* и се празнува во православието на 24 март.

## Живот
Партениј се родил на островот Лезбос, и во 1639 година бил избран за митрополит на Хиос. На 26 јули 1656 година тој бил избран за Вселенски патријарх, наследувајќи го Јоаникиј II.

Партениј, кој се здружил со русите во судирите за контрола на црквата на Украина, во 1656 година се одрекол од симболот на верата потпишан во 1643 година од претходниот митрополит во Киев Петар могила, за кој сметал дека е многу близок со католичката догма. Симболот на верата на Петар Могила веќе бил одобрен од сите патријарси во 1643 година и повторно бил одобрен во 1662 година од патријархот Нектариј Ерусалимски и од синодот во Ерусалим во 1672 година. Партениј истот така одржал погреб за останките на неговиот претходник Кирил I, кој бил убиен во 1638 година на брод во Мраморното Море и фрлен во водите на морето.

Во обид да собере финансиски средства, Партениј испратил писма до епископите во Царска Русија, во тој период непријател на Османлиското Царство. Овие писма биле пресретнати и биле донесени кај Големиот везир Ќопрулу Мехмед-паша, кој одлучил дека на Партениј треба да му се суди за предавство. Иако обвинувањата се покажале како лажни, султанот Мехмед IV наредил да се обеси за да послужи „*како пример за оние кои ќе се обидат да го сторат истото во иднина*“. Единствената опција која му останалаза да биде ослободен била да се преобрати во ислам, но Партениј одбил.

Па така на 24 март 1657 година долга поворка го испратила Партениј од затворот до место во цариград наречено „Порта на куката“ (*Пармак капи*) каде бил обесен. Останал да виси три дена за на третиот ден биде фрлен во морето. Неговото тело билон најдено од страна на христијаните и закопано во манастирот Камариотиса на островот Халки.

## Наводи

Категорија:Вселенски патријарси
Категорија:Починати во 1657 година
Категорија:Православни светци
Категорија:Луѓе од Лезбос
Категорија:Починати во Истанбул
Категорија:Родени во непозната година
Климент Цариградски

**Климент Цариградски** — Вселенски патријарх во период од 42 дена во 1667 година.

Тој бил митрополит во Конија кога бил избран за патријарх на 9 септември 1667 година. Тој бил необразована и груба личношт поради што неговиот избор не бил признаен. Светиот синод протестирал кај султанот Мехмед IV, кој го разрешил на 21 октомври 1667 година.

## Извори
*Ecumenical Patriarchate 

Категорија:Вселенски патријарси
Методиј III Цариградски

**Методиј III Цариградски** — Вселенски патријарх во периодот од 1668 до 1671 година.

По потекло од Крит, тој служел цо црквата на Богородица во Галата. Во 1646 година тој бил митрополит во Ираклија, и на 5 јануари 1668 година бил избран за патријарх наследувајќи го патријархот Климент.

Н о бидејќи претходниот патријарх Патениј IV бил непријателски расположен кон него, тој бил присилен да се повлече во март 1671 година и да стане монах во Хиос и подоцна во манстирот Строфади во Закинтос. Во 1677 година тој заминал во Венеција и станал свештеник во православната црква Свети Ѓорѓи Грчки која го опслужувала месното православно население сè до неговоата смрт во 1679 година.

## Извори
*Ecumenical Patriarchate 
**Νεώτερον Εγκυκλοπαιδικόν Λεξικόν Ηλίου* Vol. 13, p.&nbsp;172.

Категорија:Починати во 1679 година
Категорија:Вселенски патријарси
Категорија:Родени во непозната година
Дионисиј IV Цариградски

**Дионисиј IV Цариградски** — Вселенски патријарх во пет наврати, од 1671 до 1673 година, од 1676 до 1679 година, од 1682 до 1684 година, од 1686 до 1687 година и од 1693 до 1694 година. Тој е роден во Цариград, каде и пораснал.  Се обраувал во месното фанариотско училиште и работел како администраттивец во патријархатот. На 9 август 1662 година тој бил избран за епископ на Лариса, каде останал сè до 1671 година, кохга за првпат бил избран за патријарх.

По второто начелствување како патријарх од 1676 до 1679 година, тој се преселил во Влашко, Романија. Дионисиј бил во судир со патријархот Јаков, кој бил патријарх од 1679 до 1682 година, кој бил присилен да се повлече во 1682 година. По третото начелствување (1682–84), кога Партениј IV (1684–85) бил по четвртипат востановен за патријарх, се преселил во Халкедон до 1686 година. Се вратил во Цариград на 7 април 1686 година  и го приморал Јаков повторно да се повлече, кој бил востановен повторно по првпат во периодот 1685-86 година. Јаков возвратил нудејќи му голема сума на пари на Големиот везир и повторно го протерал Дионисиј на 17 октомври 1687 година.

Тој бил затворен двапати од страна на турските власти во 1679 година и во периодот од 1687 до 1688 година. По неговото конечно отстранување од патријахалниот престол во 1694 година тој се повлекол во Букурешт, Романија. Дионисиј починал на 23 септември 1696 година во Тарговишт Влашко и бил погребан во манастирот Раду Вода, под управа на Романската православна црква каде ги проживеал последните години од својот живот.

За време на своето начелствување се справувал со голем број на верски и политички теми, вклучувајќи го и односот на православието кон протестантите и калвинистичките теолози.

## Наводи

Категорија:Починати во 1696 година
Категорија:Вселенски патријарси
Категорија:Луѓе од Цариград
Категорија:Луѓе од Истанбул
Категорија:Родени во непозната година
Калиник II Цариградски

**Калиник II Цариградски** — Вселенски патријарх во три наврати (1688, 1689–93, 1694–1702).

## Наводи

## Надворешни врски
*Οικουμενικό Πατριαρχείο 
*Εγκυκλοπαίδεια Μείζονος Ελληνισμού
*Konstantinos Sathas, Βιογραφίαι των εν τοις γράμμασι διαλαμψάντων Ελλήνων από της καταλύσεως της Βυζαντινής Αυτοκρατορίας μέχρι της Ελληνικής Εθνεγερσίας 1453–1821, εκδ. Κουλτούρα,1990, pp.&nbsp;352–356

Категорија:Родени во 1630 година
Категорија:Починати во 1702 година
Категорија:Вселенски патријарси
Категорија:Починати во Истанбул
Неофит IV Цариградски

**Неофит IV Цариградски** — Вселенски патријарх во кус период од 1688 до 1689 година.

Тој бил епископ во Одрин. Бил избран за патријарх откако бил расчинет неговиот претходник, Калиник II. Тој останал на престолот само во период од пет месеци по што се повлекол и на престолот повторно застанал Калиник II.

## Извори
* Ecumenical Patriarchate 
* Encyclopedia Hellenic

Категорија:Вселенски патријарси
Атанасиј IV Цариградски

**Атанасиј II** — грчки духовник и вселенски патријарх од 2 до 10 август 1679 г.

На престолот се задржал само 8 дена, па бил симнат од редестовскиот епископ под одвинение за срамно и недолично однесување кон народот. По ова, на престолот повторно дошол Дионисиј IV со помош на противниците на Анастасиј.

## Извори
* Εγκυκλοπαίδεια Πάπυρος-Larousse-Britannica, 2007, τόμ. 2, σελ. 651-652

## Наводи

Категорија:Вселенски патријарси
Категорија:Грчки свештеници
Гаврил II Цариградски

**Гаврил II Цариградски** — Вселенски патријарх во период од една недела во 1657 година.

Во 1659 година тој бил осуден од султанот бидејќи покрстил муслиман, и отакако одбил да се откаже од својата вера бил обесен. Од оваа причина се смета за *[[Новомаченик|Ново]] [[Великомаченик]] Гаврил, митрополит Бурски* и се слави на 3 декември во павославието.

## Живот

Гаврил бил избран за митрополит во Ганос и Хора на 23 март 1648 година во прв наврат кој траел до 26 ноември 1651 година, и повторно во 1654 година. По погубувањето на Партениј III тој бил назначен за патријарх на 23 април 1657 година со поддршка на христијанските благородници. Сепак членовите на Светиот синод го сметале за неподобен за престолот, и го смениле неколку денови подоцна на 30 април 1657 година.

По заменувањето, покрај што му била доделена диоцезата Ганос, тој бил назначен и за управник (*[[проедрос]]*) на празното митрополско место во Бурса. Тука тој бил обвинет од страна на еврејската заедница дека покрстил муслиман, иако покрстеникот бил Евреин. Тој исто така бил обвинет за одржување на добри односи со Русите, кој во тој период биле во војна со Османлиите.

Султанот Мехмед IV во тој период бил во Бурса, и неговиот Голем везир Ќопрулу Мехмед-паша го затворил Гаврил, и му ветил слобода доколку се пробрати во ислам. Гаврил одбил и бил измачуван и конечно на 3 декември 1659 година бил обесен.

## Наводи

Категорија:Вселенски патријарси
Категорија:Починати во 1659 година
Категорија:Православни светци
Категорија:Родени во непозната година
Јаков Цариградски

**Јаков** (? - 1700) — грчки духовник и вселенски патријарх на три наврати.

Првично владикувал како лариски митрополит. Во 1679 г. е избран за вселенски патријарх и останал на престолот до 30 јули 1682 г., кога бил приморан да се откаже од поранешниот патријарх Дионисиј IV. Во 1685 г. е вратен на престолот по заедничка одлука на синодот, каде останал една година, па во 1686 г. повторно е натеран да истапи. Во 1687 г. дошол на престолот по третпат, за да биде конечно симнат во 1688 г.

Пребегнал во Молдавија, каде починал во 1700 г.

## Наводи

Категорија:Вселенски патријарси
Категорија:Грчки свештеници
Категорија:Луѓе од Хиос
Гаврил III Цариградски

**Гаврил III Цариградски** — Вселенски патријарх во периодот од 1702 до 1707 година.

## Живот

Гаврил е роден во градот Смирна (денес Измир) од родители кој потекнувале од островот Андрос и во 1688 година тој бил избран за митрополит во Халкедон. Тој бил избран за патријарх на 29 август 1702 година и владеел сè до неговата смрт. Неговото владеење вило мирно и минало без проблеми.

Во 1704 година Гаврил го осудил изданието на Новиот завет на современ грчки превод на Серафим од Митилена и издадено во Лондон во 1703 година од страна на англиското Здружение за проповедање на заветот во странство. На 5 март 1705 година тој издал наредба со која се забранува на ученицита да заминат да учат во Лондон поради несоодветното однесување. Во 1706 година издал писмо во кое ја осудува католичката догма.

Тој исто така зема учество во работите на автономната Кипарската православна црква, заменувајќи го Герман II Кипарски по поплаките од месното население. Мелкитскиот митрополит во Алеп Атанасиј III бил назначен од Цариград за регент (*[[проедрос]]*) архиепископ на Кипарпри крајот на 1705 година. Во февруари 1707 година, откако Атанасиј се вратил во Цариград, Гаврил го прогласил за неканонско назначувањето на новиот архиепископ Јаков II, кој и покрај тоа бил архиепископ сè до 1718 година.

Како благодарност до родниот град Смирна, во 1706 година тој го основал училиштето каде се образовал Адамантиј Рисиј. Гаврил починал во Цариград на 25 октомври 1707 година и бил закопан во манастирот Камариотиса на островот Халки.

## Наводи

Категорија:Починати во 1707 година
Категорија:Вселенски патријарси
Атанасиј III Цариградски

**Атанасиј III** (1597 - 15 април 1654) — грчки духовник, вселенски патријарх и светец.

## Животопис
Роден е во 1597 г. со световно име **Алексиј Пателар** () во ретимниското село Аксос на островот Крит.. Од 1622 до 1634 г. служел како солунски митрополит. На 25 февруари 1634 г. е прогласен за вселенски патријарх и се задржува на функцијата до почетокот на април истата година. Во 1652 е повторно избран на функцијата, овој пат задржувајќи се на неа само 15 дена.

## Извори
* Εγκυκλοπαίδεια Πάπυρος-Larousse-Britannica, 2007, τόμ. 2, σελ. 651
* Μωυσέως Μοναχού Αγιορείτου, «Οι Άγιοι του Αγίου Όρους», Εκδόσεις Μυγδονία 2008, ISBN 978-960-7666-72-7, σελ. 439-440

## Наводи

Категорија:Вселенски патријарси
Категорија:Православни светци
Категорија:Луѓе од Крит
Категорија:Грчки свештеници
Категорија:Христијански светци од 17 век
Неофит V Цариградски

**Неофит V Цариградски** — Вселенски патријарх во период од неколку денови во 1707 година.

## Живот

Неофит бил назначен за митрополит во Ираклија на 15 мај 1689 година. Епископите како и верниците го избрале за патријарх на 20 октомври 1707 година. Но не бил одобрен од страна на султанот, кој го имал правото, како и претходно што го имале византиските цареви, да го потврди изборот. Па така по само пет денови Неофит бил заменет и останал митрополит во Ираклија сè до 1711 година, кога и најверојатно починал.

## Наводи

Категорија:Вселенски патријарси
Категорија:Починати во 1711 година
Козма III Цариградски

**Козма III Цариградски** — Вселенски патријарх од 1714 до 1716 година. Тој исто така служел и како Александриски патријарх под епископското име **Козма II Александриски** од 1723 година сè до неговата смрт во 1736 година.

## Наводи

Категорија:Починати во 1736 година
Категорија:Вселенски патријарси
Категорија:Православни светци
Кипријан Цариградски

**Кипријан** (? - 1700) — духовник и вселенски патријарх од 1707 до 1709 и 1713 до 1714 г.

Бил кесариски мистрополит. На 25 октомври 1707 г. е избран за вселенски патријарх, наследувајќи го Неофит V.

Бил гласен поборник за строг живот меѓу свештенството, но ова предизвикало незадоволство кое довело до негово симнување во мај 1709 г. и прогонство во Ватопедскиот манастир на Света Гора.

Во ноември 1713 г. е вратен на престолот, кога патријархот Кирил IV одбил да се плаќаат поголеми давачки за Високата порта и си дал оставка. Бидејќи ни Кипријан не успеал да даде 25.000 гроша, и тој си дал оставка на 28 февруари 1714 г.

## Наводи

Категорија:Вселенски патријарси
Атанасиј V Цариградски

**Атанасиј V** — грчки духовник и вселенски патријарх од 1709 до 1711 г.

Роден е на Крит. Се школувал во Хале, Саксонија, каде се истакнал по широката наобразба, познавањето јазици (латински и арапски, и продлабоченото познавање на црковната музика. Првично владикувал како великотрновски митрополит, а во 1693 г. и како одрински.

По симнувањето на патријархот Кипријан и неговото изгонување на Света Гора, на негово место е поставен Кирил IV. Ова не ѝ одговарало на турската власт, па на престолот е поставен Атанасиј, по барање на големиот везир Али-паша Чорлолу. Додека бил на престолот постоеле сомневања дека ѝпокажува бил наклонет на римокатоличката црква..

На 4 декември 1711 г. Атанасиј е симнат од престолот и повратен е Кирил. Оттгаш, па сè до смртта се посветил на учењето и зад себе оставил важно дело за црковната музика.

## Наводи

## Литература
* Οικουμενικό Πατριαρχείο 
* Αποστολική Διακονία της Εκκλησίας της Ελλάδος 
* Εγκυκλοπαίδεια Πάπυρος-Larousse-Britannica, 2007, τόμ. 2, σελ. 652
* 

Категорија:Вселенски патријарси
Категорија:Грчки свештеници
Категорија:Луѓе од Крит
Кирил IV Цариградски

**Атанасиј V** — грчки духовник и вселенски патријарх од 1711 до 1713 г.

Бил извонредно образуван и владикувал како кизички митрополит.

Избран е за вселенски патријарх во 1709 г., но на престолот седнал Атанасиј V, по што Кирил морал да почека до неговото симнување во 1711 г. Се борел за економски реформи во патријаршијата, но одбивал да дава поголеми давачки за Високата порта и затоа во 1713 г. бил приморан да се откаже од престолот.

Останал да живее во Цариград, каде починал во 1728 г.

## Наводи

Категорија:Вселенски патријарси
Категорија:Грчки свештеници
Еремија III Цариградски

**Еремија III Цариградски** — Вселенски патријарх во два наврати, првпат од 1716 до 1726 и уште еднаш од 1732 до 1733 година.

## Живот

Еремија е роден во периодот меѓу 1650 и 1660 година на островот Патмос, каде работел како ѓакон. Тој служел како свештеник во Халки а подоцна и во Кајсери. Кога неговиот митрополит Кипријан станал патријарх во 1707 година, тој го наследил како митрополит во Кајсери.

Еремија бил избран за патријарх првпат на 23 март 1716 година. Неговото прво патријархување било невообичаено долго во тој период и тој успеал да се справи со два обиди за негово симнување, најверојатно поттикнати од неговите блиски врски со Русија, на 1 јануари 1718 година митрополитот од Бурса, Кирил, бил избран за патријарх на неговот место нао Еремија се вратил на престолот на 17 јануари, и во 1720 година тој бил уапсен и неговиот соперник, претходниот патријарх Кирил IV, владеел од 10 до 22 јануари, кога Еремија повторно седнал на престолот. Еремија бил успешно симнат од престолот на 19 ноември 1726 година поради неговиот судир со владетелот на Молдавија Григориј II Гика поради тоа што недозволил неговиот брат да се разведе, по што бил протеран на Синајската Гора.

Во 1732 година Еремија се вратил од прогон и на 15 септемврии бил назначен за патријарх по вторпат, но само по неколку месеци во март 1733 година бил приморан да го напушти престолот бидејќи страдал од хемипареза, и се повлекол во големиот манастир на Света Гора, каде починал во 1735 година.

## Патријархување

Прашан од царот Петар Велики за исправноста на крштевањето славено од страна на протестантите, на 31 август 1718 година Еремија му потврдил како и неговиот претходник Кипријан во врска со католичкото крштевање, дека не е потребно да се прекрстуваат протестантите кои преминале во православие.

Во 1720 година тој добил дозвола од султанот да ја возобнови и изгради поголема и посветла православна соборна црква Св. Ѓорѓи, која била уништена во пожар неколку години претходно, па седиштето на патријархатот бил во Фенер. Тој исто така го реорганизирал манастирот на Принцовските Острови, кој бил збогатен со збирка на вредни слики кои биле донација од Петар Велики.

Во декември 1723 година Еремија ја одобрил смената, направена во 1721 година од Петар Велики на Московскиот патријарх кој бил заменет со Пресветиот синод.

По оваа одлука Мелкитите во Дамаск го избрале прозападниот Кирил VI Антиохиски како нов патријарх на Антиохија, Еремија изборот на Кирил го прогласил за неважечки, го екскомуницирал и го назначил младиот монах илвестер за нов патријарх. Еремија го прогласил Силвестер за епископ во Цариград на 8 октомври 1724 година. Овие настани довеле до поделба на Меликитската црква на Меликитска грчко-римска црква и Антиохиска православна црква.

Еремија бил штедлив патријарх, со што успеал да го намали долгот и да ја подобри финансиската состојба на патријаршијата.

## Наводи

Категорија:Вселенски патријарси
Категорија:Починати во 1735 година
Категорија:Луѓе од Патмос
Калиник III Цариградски

**Калиник III Цариградски** — Вселенски патријарх во период од еден ден во 1726 година.

## Живот

Калиник по потекло бил од островот Наксос и пред да биде избран за патријарх тој бил митрополит во Ираклија.

Кога патријархот Еремија III бил расчинет на 19 ноември 1726 година, Калиник бил избран за патријарх истиот ден, но починал ноќта во својот дом пред да застане на престолот, најверојатно од срцев удар поради изборот за патријарх.

Сумата која требал да ја плати на султанот за неговото назначување била најголемата некогаш одредена и изнесувала 36.400 гроша. Високите суми за наначување кои морале да бидат платени од црквата се должеле на фактот што султаните биле алчни и поради кавгите кои постоеле во христијанската заедница што доведувало брзи промени и преназначувања на патријарсите. Поради скандалот со толкава сума на пари потрошена за еден ден ситуацијата се подобрела со помали давачки и подолги владеења.

## Наводи

Категорија:Починати во 1726 година
Категорија:Вселенски патријарси
Категорија:Луѓе од Наксос
Категорија:Родени во непозната година
Едип во Колон

**Едип во Колон** - драма (трагедија) од старогрчкиот писател Софокле. Таа е втора од трите драми на Софокле инспирирани од митот за Едип.

## Содржина
Во драмата се прикажува прогонетиот Едип кој, воден од својата ќерка Антигона, доаѓа во Колон, во близината на Атина, каде што народот, трогнат од неговата несреќа, го прима во градот, иако стравува дека и врз нив би можело да падне проклетството. Подоцна, во Колон доаѓа и втората ќерка на Едип, Исмена, која раскажува за трагедијата која го снашла нивното семејство и за расправијата меѓу синовите на Едип. Имено, помалиот син Етеокле го грабнал престолот на Теба и го избркал постариот син Полиник, кој пак собрал туѓа војска и го нападнал градот. Исто така, во Колон пристигнува и самиот Полиник, кој бара совет од својот татко. Слепиот Едип, разгневен од дрскоста на Полиник, ги проколнува двајцата синови со зборовите:


„Ти Тива нема да ја зграбиш со меч,

ни Аргос уште еднаш ќе го видиш ти:

од раката на својот брат ќе паднеш мртов,

а својот брат ти самиот ќе го убиеш...“

## Наводи

Категорија:Дела на Софокле
Серафим I Цариградски

**Серафим I** — грчки духовник и вселенски патријарх од 1733 до 1734 г.

Роден е во Акарнанија. Бил никомедиски митрополит, а во март 1733 г. е избран за вселенски патријарх. Следната година го канонизирал Свети Марко Ефески.

За време на неговото владеење, турската власт му вршела притисоци да им го предаде Животворниот Извор и Светиот Гроб во Ерусалим на Ерменците. Серафим одолеал на притосоците, па затоа во 1734 г. бил сменет и протеран на островот Лемнос. Потоа се преселил на Света Гора и таму починал.

## Наводи

Категорија:Вселенски патријарси
Категорија:Грчки свештеници
Пајсиј II Цариградски

**Пајсиј II Цариградски** — Вселенски патријарх во четири наврати во  век.

## Живот

Пајсиј е роден во Кајсери и семјното презиме било *Киоумурцоглу*. Тој најверојатно од младоста се преселил во Цариград и станал митрополит во Никомедија кус пред 1716 година, најверојатно во 1712 година.

Првиот пат кога Пајсиј бил избран за патријарх бил на 20 ноември 1726 година денот кога Калиник III бил најден мртов пред да седне на престолот: Пајсиј веднаш бил избран од групата кпја го поддржувала Калиник за наследник на престолот за да се спречи враќањето на Еремија III. Првите неколку години од неговото владеење било означено од судири со групата од заедницата во Кајсери, чиј главен претставник бил Еремија III а подоцна Неофит VI, и покрај фактот што и самиот Пајсиј бил родум од истиот град. Во 1731 оваа група се обидела да го разреши и замени со Еремија но не успеале. Втоприот обид во септември 1732 година бил успешен, кога Еремија III го заменил на птестолот. Кога подоцна Еремија морал да се повлече поради здравствени проблеми, бил избран патријарх од Никомедија (Серафим I) по што следел уште еден од Кајсери (Неофит VI) кој начествувал 6 години.

Начелствувањето на Неофит VI било прекинато со одлука на Големиот везир, кој му дозволил на Пајсиј да начелствува по вторпат во август 1740 година. Сепак по три година во мај 1743 година, Пајсиј бил расчинет од Високата порта поради финансиски причини и Неофит VI бил повторно поставен за патријарх.

Третото начелствување на Пајсиј започнало во март 1744 година, кога го заменил Неофит VI. Кус период по ова се појавил нов соперник, митрополит од Никомедија и иден патријарх Кирил V, кој ги изнел жалбите против него и успеал да го замени на 28 септември 1748 година. Жалбите биле претежно поради финансиското упраување на Пајсиј со милетот, т.е. христијанската граѓанска заедница, а да го намали долгот на патријаршијата тој наметнал повисоки даноци врз населението особено врз секуларното свештенство што предизвикало големо незадоволство.

Четвртото начелствување на Пајсиј било кус прекин во начелствувањето на Кирил V, во мај 1751 година кога Кирил бил сменет од митрополитите поради неговите одлуки за даноците и поради силната позиција за прекрстување на ерменците и католичките верници. Кирил пак бил поддржан од голем број на населението и од страна на демагогот монах Авксентиј, кој поттикнал бунтови кои кулуминирале со насилен напад на патријархатот и заробувае на самиот Пајсиј. Пајсиј последователно бил заменет од страна на Кирил V кој дал подарок на османлиските власти од 45.000 гроша.

По четвртото и последно начелствување, Пајсиј се повлекол во манастирот Камариотиса на островот Халки, каде починал на 11 декември 1756.

## Наводи

Категорија:Починати во 1756 година
Категорија:Вселенски патријарси
Категорија:Луѓе од Кајсери